
Referat de specialitate
                                              
Subsemnata, Cobjuc Delia, consilier juridic în temeiul Acordului de Cooperare încheiat cu Asociația Comunelor din România – Filiala Județeană Iași, solicit Consiliului Local al comunei Aroneanu punerea în discuţie şi adoptarea unei hotărâri privind Achiziţia unui serviciu de consultanţă în vederea depunerii cererii de finanţare şi implementare a proiectului „Achiziţie tocător resturi vegetale”, raport întocmit în conformitate cu art. 136 alin. (8) lit. b) din O.U.G. nr. 57/2019 privind Codul administrativ.
În drept îmi întemeiez solicitarea pe prevederile legale specifice în materie, respectiv: art. 7 alin. (2) din Legea nr. 98/2016 a achiziţiilor publice publicată în M.Of. nr. 390 din 23 mai 2016, cu modificările și completările ulterioare; Hotărârea nr. 395 din 2 iunie 2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice; Legea nr. 15/2021 a bugetului de stat pe anul 2021; Legea nr. 273/2006 privind finanţele publice locale, cu modificările şi completările ulterioare; CPV din 16 decembrie 2003 de modificare a Regulamentului (CE) nr. 2195/2002 al Parlamentului European şi al Consiliului privind Vocabularul comun privind achiziţiile publice (CPV); Legea nr. 500/2002 privind finanţele publice, cu modificările şi completările ulterioare; Legea nr. 82/1991, a contabilităţii, republicată, cu modificările şi completările ulterioare; O.U.G. nr. 57/2019 privind Codul administrativ şi Legea nr. 211 din 15 noiembrie 2011, republicată, privind regimul deşeurilor.
În fapt, având în vedere că la nivelul celor patru sate care alcătuiesc comuna Aroneanu, judeţul Iaşi (Aroneanu, Dorobanţ, Şorogari şi Rediu-Aldei) se colectează cantităţi ridicate şi voluminoase de deşeuri vegetale constând în frunze, ramuri de copaci, crengi și crenguțe de arbori după toaletare, flori uscate, arbori uscați, frunze uscate (toamna), copaci doborâți de furtuni sau zăpadă, etc., se impune necesitatea achiziţionării unui tocător de resturi vegetale cu scopul de a evita aglomerarea pubelelor destinate deşeurilor vegetale şi de a produce un compost natural. Astfel, pentru a facilita achiziţia tocătorului de resturi vegetale în cadrul proiectului  „Achiziţie tocător resturi vegetale”, este necesară achiziţia unui serviciu de consultanţă în vederea depunerii cererii de finanţare şi a implementării proiectului amintit.


  Consilier juridic cu atribuţii în achiziţii publice,
                   Cobjuc Delia

